www.เราไม่ทิ้งกัน.com ประกาศวันปิด ยื่นทบทวนสิทธิ์ รับเงิน 5000 บาท
กระทรวงการคลัง กำหนดวันปิด ยื่นทบทวนสิทธิ์เราไม่ทิ้งกัน เพื่อขอรับเงินเยียวยา 5000 บาท เที่ยงคืน วันที่ 10 พ.ค. 2563 ใครยังลงทะเบียน อย่าพลาดรับสิทธิ์จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน ยื่นทบทวนสิทธิ์ เปลี่ยนแปลงข้อมูลการรับเงิน และยื่นข้อมูลเพิ่มเติมได้ล่าสุด นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการเยียวยา 5000 บาท ล่าสุดมีผู้ผ่านเกณฑ์แล้ว 12.8 ล้านราย แบ่งเป็นกลุ่มผู้ที่ผ่านเกณฑ์การคัดกรองตั้งแต่รอบแรกจำนวน 4.4 ล้านราย กลุ่มที่ขอข้อมูลประกอบอาชีพเพิ่มเติมและผ่านเกณฑ์จำนวน 5.0 ล้านราย และกลุ่มที่ขอทบทวนสิทธิ์ และผ่านเกณฑ์จำนวน 3.3 ล้านรายทั้งนี้ กระทรวงการคลัง จะดำเนินการโอนเงินเยียวยาให้ผู้ได้รับสิทธิ์ส่วนใหญ่จำนวน 11.0 ล้านราย ภายในวันที่ 8 พ.ค. 2563 และส่วนที่เหลือประมาณ 1.8 ล้านราย จะดำเนินการให้เสร็จสิ้นภายในสัปดาห์หน้าสำหรับกลุ่มที่ขอข้อมูลการประกอบอาชีพเพิ่มเติม จำนวนประมาณ 6.5 ล้านราย โดยในจำนวนนี้มีผู้ที่ยังไม่มาให้ข้อมูลเพิ่มเติมที่ www.เราไม่ทิ้งกัน.com อีกประมาณ 6 แสนราย โปรดมาให้ข้อมูลเพิ่มเติมเพื่อประโยชน์ในการรับสิทธิ์จากมาตรการเยียวยา 5000 บาทอย่างรวดเร็วอย่างไรก็ตาม กระทรวงการคลัง ได้กำหนดปิดรับยื่นทบทวนสิทธิในวันอาทิตย์ที่ 10 พ.ค. 2563 เวลา 24.00 น.
กระทรวงการคลัง กำหนดวันปิด ยื่นทบทวนสิทธิ์เราไม่ทิ้งกัน เพื่อขอรับเงินเยียวยา 5000 บาท เที่ยงคืน วันที่ 10 พ.ค. 2563 ใครยังลงทะเบียน อย่าพลาดรับสิทธิ์
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,เงินเยียวยา 5000 บาท,ทบทวนสิทธิ์เราไม่ทิ้งกัน